b'\n_START_ARTICLE_\nPredsednik Vlade Republike Slovenije\n_START_SECTION_\nTrenutna vlada Republike Slovenije\n_START_PARAGRAPH_\nTrenutno polo\xc5\xbeaj zaseda Marjan \xc5\xa0arec, Polo\xc5\xbeaj je zasedel po tem, ko je prejel ve\xc4\x8dinsko podporo na glasovanju v Dr\xc5\xbeavnem zboru 13. septembra 2018.\n_START_SECTION_\nZgodovina\n_START_PARAGRAPH_\nV zgodovini Republike Slovenije je do sedaj delovalo trinajst vlad, pri \xc4\x8demer je mesto predsednika vlade zasedalo le devet oseb. Janez Drnov\xc5\xa1ek in Janez Jan\xc5\xa1a sta doslej edina, ki sta mandat opravljala ve\xc4\x8d kot enkrat. Prvi je bil skupno predsednik \xc5\xa1tirih slovenskih vlad (2., 3., 4. in 6.), drugi pa predsednik dveh slovenskih vlad (8. in 10.). Alenka Bratu\xc5\xa1ek, predsednica 11. slovenske vlade, je prva in doslej edina \xc5\xbeenska v zgodovini Republike Slovenije, ki je zasedla ta polo\xc5\xbeaj._NEWLINE_V zgodovini Republike Slovenije je bila vladi zgolj enkrat izglasovana konstruktivna nezaupnica. To se je zgodilo 10. slovenski vladi pod vodstvom Janeza Jan\xc5\xa1e, in sicer po tem, ko so ga k odstopu, zaradi suma korupcije s strani Komisije za prepre\xc4\x8devanje korupcije, pozvale tudi nekatere ostale koalicijske stranke.\n_START_SECTION_\nZakonodaja\n_START_PARAGRAPH_\nO predsedniku vlade govorijo \xc4\x8dleni 110 do vklju\xc4\x8dno 119 Ustave Republike Slovenije. _NEWLINE_Predsednik vlade predlaga imenovanje in razre\xc5\xa1evanje ministrov Dr\xc5\xbeavnega zbora Republike Slovenije (112. \xc4\x8dlen) in skrbi za enotnost politi\xc4\x8dne in upravne usmeritve vlade ter usklajuje delo ministrov (114. \xc4\x8dlen)._NEWLINE_Na podlagi Zakonu o Vladi RS predsednik vlade lahko imenuje podpredsednika vlade, predstavlja vlado ter sklicuje in vodi njene seje, usmerja delovanje posameznih ministrov, _NEWLINE_V skladu z Uredbo o varovanju dolo\xc4\x8denih oseb, objektov in okoli\xc5\xa1ev objektov, v katerih so sede\xc5\xbei dr\xc5\xbeavnih organov je predsednik vlade oseba, ki ima nenehno policijsko varovanje, medtem ko je v skladu s Pravili slu\xc5\xbebe v Slovenski vojski upravi\xc4\x8den do pogreba z voja\xc5\xa1kimi \xc4\x8dastmi.'